b'\n_START_ARTICLE_\nMaa (alue)\n_START_PARAGRAPH_\nMaa on alue, jota asuttaa yksi kansa._NEWLINE_Maa ja valtio eroavat toisistaan siin\xc3\xa4, ett\xc3\xa4 valtio on maa, jonka kansainv\xc3\xa4lispoliittisen itsen\xc3\xa4isyyden muut valtiot ovat tunnustaneet. Suomi oli maana olemassa kauan ennen kuin se alkoi 1800-luvun autonomian aikana saada valtion tunnusmerkkej\xc3\xa4 ja kunnes siit\xc3\xa4 tuli itsen\xc3\xa4inen valtio vuonna 1917. Skotlanti on maa, joka kuuluu Yhdistyneeseen kuningaskuntaan, mutta jossa on ollut pyrkimyksi\xc3\xa4 muodostaa itsen\xc3\xa4inen valtio. Islanti on esimerkki siit\xc3\xa4, kun maa, valtio ja kansa osuvat yhteen. Saamenmaa ja Kurdistan ovat maita, jotka on jaettu usean valtion kesken.'